รัฐบาลไทย-ข่าวทำเนียบรัฐบาล-รมว.พม. ชื่นชมเด็กสาวยอดกตัญญู รับจ้างทำงานทุกอย่างเพื่อหาเงินเลี้ยงย่าแก่ชรา ที่ จ.อำนาจเจริญ
วันพุธที่ 28 พฤศจิกายน 2561
รมว.พม. ชื่นชมเด็กสาวยอดกตัญญู รับจ้างทํางานทุกอย่างเพื่อหาเงินเลี้ยงย่าแก่ชรา ที่ จ.อํานาจเจริญ
รมว.พม. ชื่นชมเด็กสาวยอดกตัญญู รับจ้างทํางานทุกอย่างเพื่อหาเงินเลี้ยงย่าแก่ชรา ที่ จ.อํานาจเจริญ พร้อมกําชับทีม พม. One Home จ.อุตรดิตถ์ เร่งช่วยเหลือเด็กสาวที่ถูกพ่อเลี้ยงล่วงละเมิดทางเพศและทําร้ายร่างกาย
วันนี้ (28 พ.ย. 61) เวลา 08.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 141/2561 พร้อมด้วยคณะผู้บริหารและผู้แทนจากหน่วยงานสังกัดกระทรวง พม. เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพรกล่าวว่า จากกรณีเด็กสาววัย 16 ปี ที่พ่อและแม่แยกทางกัน ต้องรับภาระเพียงลําพังในการดูแล ย่าแก่ชราวัย 80 ปี ที่สุขภาพร่างกายไม่แข็งแรง โดยต้องรับจ้างทํางานทุกอย่างและร้อยพวงมาลัยขาย เพื่อหารายได้จุนเจือครอบครัว และเป็นทุนการศึกษา ครอบครัวมีฐานะยากจน ที่จังหวัดอํานาจเจริญ นั้น ตนขอชื่นชมในความขยันหมั่นเพียร ที่ไม่ย่อท้อต่อความยากลําบากและอุปสรรคในการดําเนินชีวิต ซึ่งน่ายกย่องเป็นตัวอย่างที่ดีของเด็กและเยาวชนในปัจจุบัน ทั้งนี้ ได้กําชับให้พัฒนาสังคมและความมั่นคงของมนุษย์จังหวัดอํานาจเจริญ (พมจ.อํานาจเจริญ) พร้อมทีม พม. One Home จังหวัดอํานาจเจริญ ลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อเร่งให้การช่วยเหลือ ในเบื้องต้นตามภารกิจด้านเด็กและผู้สูงอายุ พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการสนับสนุนการศึกษาของเด็กสาวอย่างต่อเนื่อง และการรักษาพยาบาลของหญิงชราอย่างใกล้ชิด พร้อมทั้งให้คําปรึกษาแนะนําเพื่อขอรับสิทธิสวัสดิการที่พึงได้รับตามกฎหมาย และการประกอบอาชีพเพื่อ สร้างรายได้ที่มั่นคงในระยาว
พลเอก อนันตพรกล่าวต่อว่า สําหรับกรณีหญิงวัย 53 ปี พิการทางแขนและนิ้ว และพูดไม่ชัด ได้พาลูกสาววัย 13 ปี ที่สมองมีพัฒนาการช้า เข้าแจ้งความต่อเจ้าหน้าที่ตํารวจว่า ลูกสาวถูกสามีใหม่ของตนเองบังคับข่มขืนกระทําชําเรา และทําร้ายร่างกายตนเองและลูกสาวเป็นประจําในขณะมีอาการมึนเมา ที่จังหวัดอุตรดิตถ์ นั้น ได้กําชับให้พัฒนาสังคมและความมั่นคงของมนุษย์จังหวัดอุตรดิตถ์ (พมจ.อุตรดิตถ์) พร้อมทีม พม. One Home จังหวัดอุตรดิตถ์ ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็น อีกทั้งเร่งเยียวยาฟื้นฟูสภาพจิตใจของเด็กหญิงคนดังกล่าวอย่างใกล้ชิดและให้การคุ้มครองช่วยเหลือตาม พ.ร.บ.คุ้มครองเด็ก พ.ศ. 2546 อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการตรวจสุขภาพและรักษาพยาบาลอย่างใกล้ชิด โดยเฉพาะการติดตามการดําเนินคดีดังกล่าวอย่างต่อเนื่อง
"ทั้งนี้ สําหรับกรณีเด็กหญิงวัย 13 ปี ถูกบังคับข่มขืนกระทําชําเราและทําร้ายร่างกาย ที่มีการนําเสนอผ่านสื่อมวลชน นับว่าเป็นปัญหาที่สําคัญในสังคมที่เกิดขึ้นอย่างต่อเนื่อง จําเป็นต้องเร่งป้องกันและแก้ไขทั้งในระยะสั้นและระยะยาว ด้วยความร่วมมืออย่างเข้มแข็งของภาคีเครือข่ายทั้งภาครัฐ เอกชน และสังคม โดยเฉพาะครอบครัว ชุมชน และโรงเรียน สําหรับเดือนพฤศจิกายนของทุกปี เป็น "เดือนรณรงค์ยุติความรุนแรงต่อเด็กและสตรี” ทาง กระทรวง พม. จึงขอฝากให้หน่วยงานภาคีเครือข่ายทุกภาคส่วน ร่วมกันรณรงค์ยุติความรุนแรงต่อเด็ก สตรี บุคคลในครอบครัว และความรุนแรงในสังคมทุกรูปแบบ ด้วยการให้ความรู้ สร้างความเข้าใจ ปลูกจิตสํานึก และปรับเจตคติของคนในสังคม ตลอดจนสร้างการมีส่วนร่วมของชุมชนและท้องถิ่นในการเฝ้าระวังป้องกันการกระทําความรุนแรงในทุกรูปแบบ หากพบการกระทําความรุนแรงเด็ก สตรี บุคคลในครอบครัว และความรุนแรงในสังคมทุกรูปแบบ สามารถโทรแจ้งศูนย์ช่วยเหลือสังคม สายด่วน 1300 บริการฟรี 24 ชั่วโมง โดยกระทรวง พม. พร้อมประสานความช่วยเหลืออย่างเต็มที่”พลเอก อนันตพรกล่าวในตอนท้าย